stanford-oval/wikipedia huggingface dataset:
אד או'בריאן
ביוגרפיה

או'בריאן נולד ב־15 באפריל 1968 באוקספורד שבאנגליה למשפחה אירית שהיגרה לאנגליה מהכפר בליפורין (אנ') שבאירלנד. בילדותו התעניין בקריקט ובתיאטרון. הוריו נפרדו כאשר או'בריאן היה בן עשר. לימים, או'בריאן סיפר שבתקופה הזאת המוזיקה הפכה למקלט שלו.
כשגדל, הקשיב למוזיקת פוסט פאנק, בין השאר לסוזי והבנשיז, לאדם וה'אנטס', לדפש מוד, לפוליס ולדייוויד בואי.
הוא הכיר את חבריו ללהקה לעתיד רדיוהד במהלך לימודיהם בבית הספר באבינגדון, אוקספורדשייר, אנגליה והם הקימו את להקת "On a Friday". במהלך הלימודים האקדמיים של חברי הלהקה, הם המשיכו לעשות חזרות במהלך החופשות מהאוניברסיטה. הוא למד כלכלה באוניברסיטת מנצ'סטר.
ביוגרפיה > רדיוהד

בשנת 1991 "On a Friday" חתמו על חוזה הקלטות עם EMI ושינו את שם הלהקה ל"רדיוהד". הלהיט הראשון שלהם היה Creep מאלבום הבכורה שלהם Pablo Honey. באלבומם השני, The Bends, תפקידי הגיטרות היו שונים זה מזה: תום יורק ניגן לרוב את תפקיד גיטרת הקצב(אנ'), ג'וני גרינווד ניגן את תפקיד הגיטרה המובילה ואד או'בריאן היה אחראי לאפקטים.
באלבום המצליח OK Computer משנת 1997, א'ובריאן השתמש פחות בדיסטורשן ויותר באפקטים אחרים, במיוחד בדיליי. במהלך מסע ההופעות של האלבום, או'בריאן שקע בדיכאון. אחרי מסע ההופעות, או'בריאן חזר לאוקספורד, שקע עמוק יותר בדיכאון והשתמש בכמות גדולה של סמים.
באלבומים הבאים של רדיוהד, Kid A ו Amnesiac, רדיוהד שינתה כיוון מוזיקלי בחדות.  באלבומים האלו או'בריאן השתמש באפקטים שלא השתמש בהם בעבר. במהלך הקלטת האלבומים או'בריאן ניהל יומן מקוון שעידכן את הקוראים על התקדמויות בהקלטות.
בשנת 2019 להקת רדיוהד נכנסה להיכל התהילה של הרוק אנד רול ובטקס נאמו פיל סלוואי ואו'בריאן כנציגי הלהקה.
ביוגרפיה > קריירת סולו

בקריירת הסולו שלו הוא משתמש בראשי התיבות EOB.
אלבום הסולו הראשון של EOB, שנקרא "Earth", פורסם ב-17 באפריל 2020 בחברת התקליטים קפיטול רקורדס. הסינגל הראשון מהאלבום, Brasil, יצא ב-5 בדצמבר 2019 והשני, Shangri-La, יצא ב-6 בפברואר 2020.
בשנת 2021, EOB הכין רמיקס לשיר "'Slidin" של פול מקרטני לאלבומו "McCartney III Imagined" שמורכב מקאברים ורמיקסים לאלבום McCartney III.
ביוגרפיה > פרויקטים אחרים

בשנת 1999, או'בריאן השתתף בפסקול סדרת הדרמה של הבי בי סי "Eureka Street".  הוא ניגן בשלושה שירים באלבום "Enemy of the Enemy" של להקת Asian Dub Foundation. הוא השתתף בשני האלבומים של הפרויקט 7 Worlds Collide(אנ') של ניל פין.
או'בריאן הוא דירקטור מייסד של קואליציית האומנים המאוחדת (Featured Artists Coalition), ארגון ללא מטרות רווח שנועד להגן על זכויות המוזיקאים.
בשנת 2013, או'בריאן ייסד את "המכבסה" (the Laundry), מרחב עבודה, מסעדה ומועדון, במבנה ששכנה בו לפני מכבסה באזור שדות לונדון. בשנת 2019 מועצת האקני הכריזה שהמבנה יהרס לטובת בניית בניין חדש עם דירות פאר ושטחי משרדים.
בשנת 2014, או'בריאן חתם על מכתב פתוח במחאה על האיסור על גיטרות בבתי כלא בבריטניה. החותמים טענו שמוזיקה חשובה לשיקום האסירים. בשנת 2017 או'בריאן שיתף פעולה עם פנדר ליצירת גיטרה שמנגנת בסגנון שלו. בשנת 2018 או'בריאן הפך ל"פטרון בלתי רשמי" של תנועת המרד בהכחדה.
בנובמבר 2020 הוא העיד בפני ועדת התרבות, המדיה והספורט של בית הנבחרים הבריטי בעניין השפעת הסטרימינג על תעשיית המוזיקה.
סגנון מוזיקלי

או'בריאן בדרך כלל יוצר בשירי רדיוהד את מוזיקת האווירה, ולא מנגן את תפקיד הגיטרה המובילה, תפקיד שג'וני גרינווד ממלא בדרך כלל. הוא אמר על הטכניקה שלו: "זה קצת כמו שאתה יוצר בקנבס. זה יהיה בליווי של תום מנגן אקורדים בפסנתר - אתה בונה ענן של אפקטים מאחור."
או'בריאן אמר על נגינתו: "אני ליטרלי למדתי לנגן על הכלי שלי בתוך הלהקה, כך שהתחלתי מאוד מוגבל — ואני עדיין מאוד מוגבל. אבל הייתי בעל מזל, כי הייתי בלהקה שלא דרשה ממך להיות וירטואוז". או'בריאן גם שר בשירי רדיוהד קולות רקע, תפקיד שריאן דומבל מאתר פיצ'פורק תיאר כ"נשק הסודי הכי עקבי של רדיוהד".
לרוב או'בריאן מנגן בפנדר סטראטוקסטר, בין השאר במהדורת חתימה של אריק קלפטון. הוא גם מנגן בגיטרות של Gretsch ושל ריקנבאקר, בין השאר בגיטרה בעלת 12 המיתרים של ריקנבאקר. או'בריאן אמר בשנת 2017 שהאפקטים שהשתמש בהם הכי הרבה הם דיסטורשן, דיליי (מדגם "Memory Man" של Electro-Harmonix), פיצ' שיפטר "DigiTech Whammy".
הוא תיאר את פדל הדיליי Boss DD-5 כ"מפתח לסאונד של The Bends ו־OK Computer... זה הדיליי היחיד שיכול ליצור את הסאונד הזה של OK Computer". החל מהאלבום Kid A הוא משתמש גם ב"גיטרה אינסופית"(אנ').
כדי ליצור את הצליל הגבוה שנשמע בתחילת השיר Lucky או'בריאן פרט על המיתרים מעל הנאט.
בשנת 2010, כתב הרולינג סטון דייוויד פריק מיקם את אובריאן במקום 59 ברשימת הגיטריסטים הטובים בכל הזמנים. בשנת 2023, רולינג סטון מיקם את או'בריאן וגרינווד במקום ה-43 ברשימת 250 הגיטריסטים הטובים בכל הזמנים.
סגנון מוזיקלי > השפעות

מקור ההשראה הראשון של או'בריאן היה אנדי סאמרס מלהקת The Police, במיוחד מתפקידו בשיר "Walking on the Moon" . מוזיקאים אחרים שהשפיעו עליו הם פיטר באק, פאול ולר מההג'אם, ג'וני מאר, ג'וני מק'גיוק מסוזי והבנשיז ודה אדג'.
בקריירת הסולו שלו, או'בריאן מציין את פיש כמקור השראה מרכזי.  בנוסף, הוא הושפע מהקרנבל הברזילאי, מז'ורז'י בן ז'ור, Earth, Wind & Fire, Arcade Fire, אנדרוורלד, ביל וית'רס, Talking Heads ומהמוזיקה הקלטית והפולקית של לד זפלין.
חיים אישיים

או'בריאן מתגורר בצפון לונדון, עם אשתו סוזן קוברין. לזוג יש יש שני ילדים. בסביבות שנת 2000, או'בריאן הפסיק לשתות אלכוהול, והחל לתרגל מדיטציה. בשנת 2011 עבר עם משפחתו לחווה לחווה בברזיל לתקופה של שנה.
דיסקוגרפיית סולו

2020: Earth
אדני יום לך אערך תחינה

אדני יום לך אערוך תחנה הוא פיוט מסוג בקשה (שיר קודש מסוג הסליחות) הנאמר לרוב בתפילת שחרית של ראש השנה בקהילות הספרדים.
צורה

כל צורתו של הפיוט בנויה סביב שמו של האל; בפיוט ארבעה סטרופות ו-26 טורים - כמניין שם הוי"ה בגימטריה. כל טור מתחיל ונחתם בפנייה אל ה' בשמו, והמילה השנייה, מתחילה, כמו גם המילה שלפני האחרונה, נחתמת, באות מתוך אקרוסטיכון של שם הוי"ה, כל סטרופה באות אחרת. מספר הטורים בכל סטרופה הוא כערכה המספרי בגימטריה של האות באקרוסטיכון; הראשונה - האות י' -.עשרה טורים, השנייה - האות ה' - חמשה טורים, השלישית - האות ו' - ששה טורים, והרביעית, האות ה' - חמשה טורים. משקלו של הפיוט הוא המרובה. בניגוד לשירי גאולה, המתארים את כיסופי האומה, פיוט זה הוא "שיר פרט", היוצא מתוך נקודת מבט אישית וחותר אל קרבת ה'.
צורה > נוסח

חיים ברודי הוציא לאור נוסח של הפיוט. בגניזת קהיר ובמחזורים בכתבי יד הוא נמצא בתוך כמה קטעים בשינויים.
תוכן

הפיוט בנוי ברובו מבקשות תנ"כיות. ברוב הבית הראשון, מתאר הפייטן את תפילתו הכנה. הוא ממשיך ומתחנן, מתוך נקודת שפל רוחנית הנובעת מחטאיו הרבים, אשר מושווית לבית כלא בו נמצא החוטא, שירפא אותו (רוחנית ופיזית) האל מצערו, ומביע את כמיהתו העזה להתקרב אל ה'.
פרנץ רוזנצווייג ביאר, כי תוכנו של הפיוט במבט ראשון, ימצא אותו חדגוני וחסר התפתחות רעיונית, אך למעשה הוא ליטניה שבנויה כולה סביב שמו של האל, שלא נהגה כמות שנכתב מפני שכללי הנימוס מחייבים כי ”שמו של נוכח אין לבטא אלא בפנייה אליו...רק לאחר שנושא השם עוזב את המקום באות היחסות הדקדוקיות האחרות בחשבון. אם הוגים את שמו של מי שנוכח מבלי לפנות אליו, הוא יחוש עצמו לפחות לרגע כמי "שדחקו אותו החוצה". אך אלוהים לעולם אינו עוזב. הנסיונות להגות את שמו יכולים להתפרש רק כנסיונות לדחוק אותו החוצה”. לדידו של רוזנצוויג, נשקף אלוהים מתוך השיר בכך שעוטף אותו שמו האמיתי, המסתורי וזה שאינו ניתן לביטוי, ובעת תפילה זו מתחברים שני השמות, הנקרא והנכתב, לאלוהים אחד.
מחבר

יש שייחסו את הפיוט לריה"ל, אך דב ירדן קבע שזהו יחוס שגוי בעקבות בלבול בין הכותרת "יהוה" ל"יהודה", וכי לא לריה"ל, וציין כי באחד מכתבי היד הוא מיוחס לר"ם במז"ל.
השפעה וקבלה

הפיוט נקלט במחזורים רבים, בעיקר במחזורים ספרדיים אך גם במחזור רומניא, והוא נאמר גם היום ברוב הקהילות הספרדיות בראש השנה, ובמקצתן ביום הכפורים. אברהם אידלסון כתב כי הפיוט היווה השראה לפיוט ה' שמעתי שמעך.
לקריאה נוספת

חנן בניהו, מחזור קורן המבואר לראש השנה כמנהג ק"ק ספרדים, ירושלים: קורן, 2016, עמ' 327–330.
חיים בראדי, דיוואן אביר המשוררים, חוברת ב', ברלין: תרע"ב-1911, פיוט קכג, עמ' 225.
פירושי פרנץ רוזנצווייג לתשעים וחמישה משירי רבי יהודה הלוי / תרגמם, ואיתר פסוקי מקרא ואמרות חז"ל המאוזכרים בשירים: מיכאל שורץ, ירושלים תשע"א 2011, עמ' 143–150.
הערות שוליים

↑  חיים שירמן, השירה העברית בספרד ובפרובאנס, ספר שני, חלק ב', 1960, עמ' 703
1 2 3  חנן בניהו, מחזור קורן המבואר לראש השנה כמנהג ק"ק ספרדים, ירושלים: קורן, 2016, עמ' 330-327.
↑  ה' יום לך אערוך תחינה – מילים, פירושים וביצועים | ר' יהודה הלוי | פיוט | באתר הפיוט והתפילה
1 2  דב ירדן, שירי הקדש לר' יהודה הלוי, כרך ג' עמ' 906
1 2  פירושי פרנץ רוזנצווייג לתשעים וחמישה משירי רבי יהודה הלוי / תרגמם, ואיתר פסוקי מקרא ואמרות חז"ל המאוזכרים בשירים: מיכאל שורץ, ירושלים תשע"א 2011, עמ' 148.
↑  פירושי פרנץ רוזנצווייג לתשעים וחמישה משירי רבי יהודה הלוי / תרגמם, ואיתר פסוקי מקרא ואמרות חז"ל המאוזכרים בשירים: מיכאל שורץ, ירושלים תשע"א 2011, עמ' 143.
↑  חיים בראדי, דיוואן אביר המשוררים, חוברת ב', ברלין: תרע"ב-1911, פיוט קכג, עמ' 225.
↑  לדוגמא, מחזור כתב יד פארמה, דף קלו ע"ב, באתר כתיב, הספריה הלאומית
↑  טור 17
↑  ראה לעיל בפרק "צורה".
↑  שחר גלילי, גופים ושמות, עם עובד, 2016, ספריית אופקים, עמ' 269
↑  דניאל גולדשמידט, מחקרי תפילה ופיוט, מאגנס, תשנ"ו, עמ' 146
↑  אוצר נגינות ישראל חלק ב' עמ' 25
איצ'ייה קומגאה

זהו שם יפני; שם המשפחה הוא .
איצ'ייה קומגאה (ביפנית: 熊谷一弥;‏ 10 בספטמבר 1890 – 16 באוגוסט 1968) היה טניסאי יפני. קומאגה היה ליפני הראשון הזוכה במדליה אולימפית, והיה לאחד ממייסדי ענף הטניס ביפן.
קומאגה נטל חלק במשחקים האולימפיים באולימפיאדת אנטוורפן. גם בטורניר היחידים וגם בטורניר הזוגות העפיל קומאגה עד למשחק הגמר. בגמר טורניר היחידים נכנע קומאגה 7–5, 4–6, 5–7, 4–6 מול לואיס ריימונד הדרום אפריקאי. בטורניר הזוגות העפיל עם סאיצ'ירו קשיו עד למשחק הגמר גם כן, בו נכנעו לצמד בריטי בתוצאה 2–6, 7–5, 5–7, 5–7.
קומאגה השתתף גם באליפות ארצות הברית הפתוחה בטניס בשנת 1918 בו העפיל עד לשלב חצי הגמר. הוא היה גם קפטן נבחרת גביע דייוויס של יפן הראשון, והוביל את נבחרתו בשנת 1921 למקום השני בגביע דייוויס לאחר הפסד בסדרת הגמר לנבחרת גביע דייוויס של ארצות הברית
אית'ן היצ'קוק

אית'ן אלן היצ'קוק (באנגלית: Ethan Allen Hitchcock‏; 19 בספטמבר 1835 – 9 באפריל 1909) היה איש עסקים אמריקאי, שכיהן כמזכיר הפנים של ארצות הברית בשנים 1899–1907 בממשלי הנשיאים ויליאם מקינלי ותיאודור רוזוולט.
ביוגרפיה

היצ'קוק נולד בספטמבר 1835 במוביל שבאלבמה, בנם של הנרי היצ'קוק (1791–1839), שופט בבית המשפט העליון של אלבמה, ואן ארווין היצ'קוק. הוא היה אחיו של הנרי היצ'קוק, עורך דין שפעל נגד העבדות בארצות הברית; אחיינו של מייג'ור גנרל אית'ן אלן היצ'קוק, נכדו של השופט והתובע הכללי הראשון של ורמונט סמואל היצ'קוק; ונינו של אית'ן אלן (אנ'), גיבור מלחמת העצמאות של ארצות הברית.
מ-1855 עד 1860 עסק היצ'קוק בפעילויות מסחריות בסנט לואיס, ולאחר מכן נסע לסין כדי להצטרף לחברת סחר שפעלה תחת שושלת צ'ינג, בה הפך לשותף בשנת 1866. ב-20 במרץ 1869 נישא היצ'קוק למרגרט דווייט קולייר, והזוג חבק שלוש בנות. בשנת 1872 פרש מהעסקים. כעבור שנתיים שב אל ארצות הברית, ובשנים 1874–1879 היה נשיא של ארגונים אחדים בתעשיות הכרייה ומסילות הברזל. בנוסף, היה חבר ב"אגודת בני המהפכה" (Sons of the Revolution) של מיזורי.
היצ'קוק היה בשנות השישים לחייו כאשר נשיא ארצות הברית ויליאם מקינלי מינה אותו לשליח מיוחד ולציר בכיר באימפריה הרוסית בשנת 1897. בפברואר 1898 הועלה לדרג דיפלומטי של שגריר וציר בעל סמכויות ביצועיות, והיה השגריר הראשון שהוסמך מארצות הברית אל חצרו של הצאר. במהלך אותה שנה מונה למזכיר מחלקת הפנים של ארצות הברית בקבינט של ארצות הברית בממשל ויליאם מקינלי, וגם לאחר רצח מקינלי הוסיף לשרת בתפקיד תחת יורשו, תיאודור רוזוולט. כמזכיר הפנים פעל היצ'קוק לשימור משאבי הטבע של ארצות הברית וארגן מחדש את ניהול ענייני העמים ילידים בארצות הברית.
היצ'קוק נפטר ב-9 באפריל 1909 בוושינגטון הבירה, בגיל 73. היצ'קוק נטמן בבית העלמין בלפונטיין השוכן בסנט לואיס.
הערות שוליים

↑  Rines, George Edwin, ed. (1920). "Hitchcock, Ethan Allen, American politician" . Encyclopedia Americana.
| --- | --- |
בקרת זהויות :  LCCN: no2007120491  NARA: 10611974  SNAC: w6cg0rvc  VIAF: 53938113   WorldCat (עם VIAF): 53938113
איילין קווין

| --- | --- |

 לידה:  28 ביוני 1971 (בת 53) יארדלי, ארצות הברית 
 שם לידה:  Aileen Marie Quinn 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-1981 
 מקום לימודים:  אוניברסיטת דרו  Oak Knoll School of the Holy Child 
 פרסים והוקרה:  פרס פטל הזהב לשחקנית המשנה הטובה ביותר (1983)  פרס האומן הצעיר לשחקנית הראשית הצעירה הטובה ביותר בסרט 
 http://www.aileenquinnandtheleapinlizards.com/
 פרופיל ב-IMDb
 
איילין מרי קווין (באנגלית: Aileen Marie Quinn; נולדה ב-28 ביוני 1971) היא שחקנית אמריקאית שהתפרסמה בעיקר בתור הילדה אנני בסרט "אנני", תפקיד עליו הייתה מועמדת לשני  פרסי גלובוס הזהב.
ביוגרפיה

קווין נולדה ברובע יארדלי שבפנסילבניה. שאבה את השראתה למשחק מאמה הלנאנן קווין שהייתה במקצועה מורה למשחק.
התגלתה לראשונה בגיל 10 כשנבחרה מתוך למעלה מ-8,000 מועמדות לשחק בדרמה המוזיקלית של ג'ון יוסטון "אנני", בסרט הופיעה בתפקיד הילדה האדמונית היתומה אנני והועמדה ל לשני פרסי גלובוס הזהב, בקטגוריות השחקנית הטובה ביותר בסרט קומי/מוזיקלי והשחקנית החדשה הטובה ביותר של השנה.
כילדה חוץ מלשחק, קווין גם שרה באופן מקצועי ובשנת 1982 שחררה את אלבום הסולו שלה "Bobby's Girl". בנוסף גם שרה מספר שירים מתוך פסקול הסרט "אנני". ב-1986 שיחקה לצידם של אלי גורנשטיין והלן האנט בתפקיד הנסיכה זורה בדרמה המוזיקלית הישראלית "נסיך צפרדע".
בשנת 1994 השלימה קווין את לימודייה עם תואר מאוניברסיטת דרו. לאחר שסיימה את לימודייה עבדה קווין בתור מתורגמנית ובתור מורה לתיאטרון וספרדית.
בשנת 2010 חזרה למסכים לאחר היעדרות ממושכת ושיחקה לצידם של זוכי האוסקר, טימותי האטון ומירה סורבינו בדרמה "סרקזם מרובה".
פילמוגרפיה נבחרת

הקוסם מארץ עוץ (1982)
אנני (1982)
נסיך צפרדע (1986)
סרקזם מרובה (2010)
אלבומים

(Bobby's Girl" (1982"
אית'ן ואן סקייבר

| --- | --- |

אית'ן ואן סקייבר, 2010
 לידה:  3 בספטמבר 1974 (בן 50) יוטה, ארצות הברית 
 מדינה:  ארצות הברית 
 לאום:  ארצות הבריתאמריקני
 עיסוק:  מאייר קומיקס
 מקום לימודים:  Pennsauken High School 
 שפות היצירה:  אנגלית 
 תחום כתיבה:  קומיקס
 יצירות בולטות:  גרין לנטרן: לידה מחדש פלאש: לידה מחדש מלחמת חיל סינסטרו
 הושפע מ:  Fantastic Four vs. X-Men של כריס קלרמונט וג'ון בוגדנוב
 
אית'ן דניאל ואן סקייבר (באנגלית: Ethan Daniel Van Sciver, נולד ב-3 בספטמבר 1974 ביוטה) הוא מאייר קומיקס אמריקני הידוע בעבודותיו לכותרי גרין לנטרן, סופרמן/באטמן, New X-Men ופלאש: לידה מחדש.
ביוגרפיה

ואן סקייבר נולד ביוטה וגדל בדרום ניו ג'רזי. הוא החליט לפתח קריירה כאמן קומיקס לאחר שצפה בסופרמן: הסרט כילד, אך החל לקרוא חוברות קומיקס רק בעקבות חוברות The Man of Steel של ג'ון ביירן, השכתוב שנעשה לדמותו של סופרמן בעקבות המשבר בעולמות האינסופיים של שנת 1986. הוא הושפע בעיקר ממיני-סדרה Fantastic Four vs. X-Men של כריס קלרמונט וג'ון בוגדנוב.
כניסתו של ואן סקייבר לתעשיית הקומיקס הייתה בגיל 19, והוא תרם לכותרים מצליחים של חברות מארוול קומיקס ו-DC קומיקס. עבודתו הראשונה העיקרית הייתה בכותר Impulse יחד עם הכותב טוד דזאגו. הוא החל בעבודתו המשותפת עם הכותב ג'ף ג'ונס בסיפור The Flash: Iron Heights. בשנת 2005, ואן סקייבר וג'ונס עמדו מאחורי החזרתו של האל ג'ורדן ליקום DC כגרין לנטרן העיקרי, במיני סדרה "גרין לנטרן: לידה מחדש", לפני שהחלו את הכרך הרביעי של סדרת הכותרים.
בשנת 2007, ג'ונס, ואן סקייבר, דייב גיבונס ואייבן רייז הפיקו את המיני סדרה מלחמת חיל סינסטרו, החלק השני בטרילוגיית סיפורי גרין לנטרן. הסיפור הציג את חיל סינסטרו, האנטיתיזה של חיל הפקחים הירוקים ואשר מונהגת בידי הגרין לנטרן לשעבר סינסטרו. הסדרה עיצבה מחדש את חיל הפקחים והציגה את הספקטרום הרגשי שמספק כוח לחילות צבעים נוספים.
ואן סקייבר שימש כאמן אורח בחוברת Justice League of America Vol.2 #20 (יוני 2008). עבודתו בשנת 2009 כללה את המיני סדרה "פלאש: לידה מחדש" ואיור העטיפות לחוברות גרין לנטרן והלילה האפל ביותר.
עבור חברת מארוול קומיקס, ואן סקייבר אייר מספר חוברות בהרצתו של גרנט מוריסון של New X-Men, וכן את חוברת Wolverine #179.
הערות שוליים

↑  אית'ן ואן סקייבר באור הזרקורים, שון קולינס, 31 ביולי 2008
| --- | --- |
בקרת זהויות :  NLI: 987007390721205171  PLWABN: 9810632985105606  BNE: XX4728082  BnF: cb150336136 (data)  GND: 102356940X  ISNI: 0000 0001 1557 2245  LCCN: n2003045326  NDL: 01232814  NKC: mzk2008442844  NLK: KAC201104114  NTA: 38013392X  SUDOC: 22138488X  VIAF: 84738604   WorldCat (עם VIAF): 84738604
אימונוטוקסין

אימונוטוקסין הוא תצמיד של נוגדן (אימונוגלובולין) ורעלן (טוקסין). האימונוטוקסין נמצא יעיל במיוחד כתרופה מונחית ונעשה בו שימוש בעיקר לשם טיפול במחלות זיהומיות, אוטואימוניות, אלרגיה, בזיהומים פטריתיים ופרזיטיים, ולשם הרחקת תאים דוחי שתל מאיברים לפני השתלה.
אופן הפעולה

הביסוס שעומד מאחורי השימוש באימונוטוקסין הוא הקישור הספציפי של נוגדנים לאפיטופים מסוימים. תאים מסוימים מייצרים אפיטופים ספציפיים אשר להם יכולת להיקשר לנוגדן. הנוגדן לבדו לא פועל להשמדת תא המטרה ולכן אל הנוגדן הוצמד רעלן שאמור לשבש את פעילות התא (הרעלן משבש את סינתזת החלבונים בתא ולכן התא לא יכול להתקיים יותר). כאמור, הרעלן המקורי מורכב משתי שרשראות פפטידים, אחת אחראית על הקישור של הרעלן ואחת על הפעילות הקטליטית שלו (טוקסינית). שתי שרשראות הפפטידים ברעלן הופרדו מהסיבה שהשרשרת שאחראית לקישור הרעלן עלולה ליצור קישור עם אפיטופים אחרים באורגניזם וליצור פעילות לא רצויה של השמדת תאים לא רצויים. אל הנוגדן קושרים (בזרועות ה-Fab) את השרשרת האחראית על הפעילות הקטליטית של הרעלן. התצמיד נוגדן-טוקסין מוחדר לסרום הדם של האורגניזם, ונצמד לאפיטופ הספציפי של הנוגדן (באזור ה-Fc) על פני תא המטרה.
חדירת התצמיד לתא

לאחר היצמדות התצמיד לאפיטופ, האימונוטוקסין חודר לתא בתהליך שנקרא תהליך האנדוציטוזה. בתהליך זה התצמיד מוחדר בשלמותו אל האנדוזם שבתא ומשם הוא יכול לעבור דרך שלוש אפשרויות:
לצאת מהתא לאחר שהאנדוזום הרחיק אותו אל חוץ קרום התא.
לעבור לליזוזום ששם הוא יפורק ויאבד את הפעילות הציטוטוקסית שלו.
לעבור למנגנון הגולג'י בתא ששם הנוגדן והטוקסין מופרדים והטוקסין פועל לעיכוב תהליכי ביוסינתזה של חלבוני התא.
ראו גם

ביוטכנולוגיה
תא סרטני
מערכת גולג'י
מהלך האימונוטוקסין בתא
אימון קליקר

אילוף באמצעות קליקר הוא שיטת אילוף המבוססת על חיזוק חיובי. לעיתים, במקום קליק לסימון ההתנהגות הרצויה, נעשה שימוש בצלילים מובחנים אחרים (כגון שריקה, קליק באמצעות הלשון, נקישת אצבעות או אפילו מילה).
היסטוריה

שני תלמידים של סקינר, מאריאן קרוז וקילר ברלנד, עבדו עמו במחקר על התנהגות יונים ופרויקטים של אימון במהלך מלחמת העולם השנייה, אז לימדו את היונים "לגולל" (לדחוף כדור עם המקור שלהן). הם סברו שהאימון המסורתי של בעלי חיים מלא טוב, משום ששיטות ההערכה והתגמול שהיו נהוגות אז לא יידעו את בעל החיים על הצלחתו במהירות ובדיוק מספיקים ליצירת הקשרים הקוגניטיביים הנדרשים ללמידה מהירה. הם ראו פוטנציאל בשימוש בשיטת ההתניה התפעולית באימון בעלי חיים מסחרי. בשנת 1947 נישאו השניים והקימו את Animal Behavior Enterprise (ABE), "העסק המסחרי הראשון לאימון בעלי חיים שהכניס באופן יזום ומסודר את עקרונות ניתוח ההתנהגות והתניה אופרנטית לאימון בעלי חיים". משפחת ברלנד (Breland) הטעימה את המונח "גירוי גישור" בשנות ה-40 של המאה ה-20 כדי לתאר את הפונקציה של מחזק משני, כגון שריקה או קליק. ABE המשיך לפעול עד לשנת 1990, כאשר בוב ביילי סייע לאחר מותו של קלר ברלנד בשנת 1965.
אף על פי שממשיכי דרכם של משפחת ברלנד ניסו לקדם את השימוש באימון באמצעות קליקרים לכלבים בשנות ה-40 וה-50, והשיטה נמצאה יעילה בגן החיות ובאימון יונקים ימיים, היא לא הצליחה לחדור לעניין רחב בעולם הכלבים עד בסביבות סוף שנות ה-80 ותחילת שנות ה-90. בשנת 1992, מאמני בעלי חיים קרן פריור וגרי וילקס החלו לקיים סמינרים על הכשרה באמצעות קליקר לבעלי כלבים. ב-1998, אלכסנדרה קורלנד פרסמה את הספר "Clicker Training For Your Horse", שבו דחתה שיטות אימון סוסים המשתמשות באמצעים מאיימים כגון שיטות פרידת סוסים, שימוש בקשת, במושכות, בעט ובלונגינג עם רצועת סוסים. בשנות ה-90, רבים מגני החיות השתמשו באימון בעזרת קליקר לטיפול בבעלי חיים, מכיוון ששיטה זו אפשרה להם להימנע משימוש בכוח או בתרופות. כך ניתן היה להעביר את בעלי החיים לכלובים שונים או להעניק להם טיפולים וטרינריים עם הרבה פחות לחץ עליהם. במאה ה-21, החלו להופיע ספרי אימון גם עבור חיות מחמד אחרות, כגון חתולים, ציפורים וארנבים.
שיטה

השלב הראשון באימון עם קליקר הוא ללמד את החיה לקשר בין רעש הקליקר (או סימן אחר שנבחר, כמו צפצוף) לבין פרס. בכל פעם שהקליקר משמיע קול, מוצע פרס מיד.
הערות שוליים

↑  Gillis, Timothy E.; Janes, Amy C.; Kaufman, Marc J. (באוגוסט 2012). "Positive Reinforcement Training in Squirrel Monkeys Using Clicker Training: Squirrel Monkey Positive Reinforcement Training". American Journal of Primatology. 74 (8): 712–720. doi:10.1002/ajp.22015. PMC 3412074. PMID 22553135. {{cite journal}}:  (עזרה)
1 2  Wag the Dog, accessed July 29, 2014.
1 2 3 4  "Three Popular Approaches to Dog Training Explained". 8 בנובמבר 2019. {{cite web}}:  (עזרה)
1 2 3  Encyclopedia of Arkansas, Encyclopedia of Arkansas (באנגלית)
↑  Wilkes, Gary (3 בינואר 2014). "What is Real Clicker Training?". Gary Wilkes' Real Clicker Training. Gary Wilkes. נבדק ב-6 ביולי 2016. {{cite web}}:  (עזרה)
↑  Forthman, Debra L.; Ogden, Jacqueline J. (1992). "The role of applied behavior analysis in zoo management: Today and tomorrow". Journal of Applied Behavior Analysis. 25 (3): 647–652. doi:10.1901/jaba.1992.25-647. PMC 1279745. PMID 16795790.
| --- | --- |
בקרת זהויות :  NLI: 987007566110305171  LCCN: sh99002341 
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
אימון כלב בשיטת הקליקר
מבחר קליקים
אדני נגדך כל תאותי

הפיוט 'אדני נגדך כל תאותי', תחת הכותרת "בקשה לר' יהודה הלוי זצ"ל" בכתב יד של מחזור קטלוני מהמאה ה-14.
אֲדֹנָי נֶגְדְּךָ כָל תַּאֲוָתִי היא בקשה שכתב יהודה הלוי, הנאמרת במנהגי הספרדים בתפילת שחרית של יום הכיפורים.
צורה

הפיוט בנוי במתכונת 'קצידה' ושקול, כבקשות ספרדיות רבות, במשקל המרובה ('ואפר') – יתד ושתי תנועות יתד ושתי תנועות, יתד ותנועה בדלת וכן סוגר, – המסומן גם כ'מפועלים מפועלים פעולים'. כבקשות שקולות רבות, הסוגר של הבית האחרון זהה לדלתו של הבית הראשון (תפארת הפתיחה ותפארת הסיום) והוא הפנייה: ”אֲדֹנָי נֶגְדְּךָ כָל תַּאֲוָתִי” (ספר תהלים, פרק ל"ח, פסוק י' ).
הפיוט מורכב משני חלקים בני 11 שורות (סך הכל 22 בתים), ומפואר בסוף כל שורה בחרוז המבריח 'תִי' . צורתו של הפיוט חריגה בשירת הקודש של ריה"ל, משום שהיא בדרך כלל ממעטת בשימוש בחרוז מבריח ובשקילה קלאסית, וזהו שיר הקודש הארוך ביותר שלו הבנוי בצורה זו, וייתכן ששאב השראה למתכונת זו מהפיוט אלהי אל תדינני כמעלי מאת ר' יצחק אבן מר שאול, אשר גם תבניתו 22 בתים במשקל קלאסי ובחרוז מבריח. בשיר גם חריזה פנימית אקראית (חריזת ביניים) עם צימודים ניגודיים בין שני חלקי משפט, בשורות 10-9. בפיוט מתבטאים הרגלים של ריה"ל בשירת הקודש שלו, וביניהם שימוש נרחב במילות ובמשפטי שאלה, שימוש בסמל "הדרך", וכן בסמל השינה המתקשר לנושא המוות, ושכיח גם בשירת החול שלו.
חוקרים התפעלו מצורתו של השיר; ח' שירמן כתב על משקל הפיוט כי "לשיא-שכלולו הביא סוג זה יהודה הלוי בבקשתו 'אדני נגדך כל תאותי'" יעקב יצחקי כתב על הפיוט כי "נראה מסגנון לשונו שהוא מעשה ידי אומן מופלא הרי"ה ז"ל" וד' למברגר כתבה שהוא "הוא מגלם שיא של שכלול טכני". לפני המשוררים משה דרעי והרב שמואל מסנות, שהשתמשו בפיוט, עמדו שתי נוסחאות שונות שלו.
הפיוט איננו חלק ממערכת היוצר או רשות, ולא מיוחד ליום מסוים, אלא הוא, כדברי יצחקי, "בקשה כוללת...בלתי מוגבלת לעת מן העתים", ולכן הוא שובץ בסדורים במקומות שונים. בשל תוכנו, ניתן לסווג את הפיוט גם כפיוט 'סליחה' בה הדובר עומד בפני אימת הדין.
תוכן

הפייטן מכיר בכך שהגיע לנקודת אמצע החיים. הוא מביט לאחור ומעשיו בנעוריו נדמים לו כחומריים ומבוזבזים. הוא מביט קדימה, וצופה את הידרדרות מצבו הגופני. הפייטן נתון במבוכה עצומה, בעקבות פשעי נעוריו. הוא עדיין בשיא כוחו, לבו מלא בהבלי העולם והוא אסיר ליצרו ועבד לתאוותו. הוא מזהה כי כעת הגיע הזמן לשוב בתשובה - כל עוד כוחו במותניו, אך טרם יסורו חינן של תאוותיו, והתשובה עדיין מהווה לו אתגר. ריה"ל לא משתמש ברעיון המקובל בתקופתו, השם דגש על הזקנה כזמן המתאים לחזרה בתשובה, לטענתו, כאשר התאווה אינה קיימת, אין כמעט ערך בתשובה. עוד יתרון בתשובה בגיל זה, היא יכולתו של האדם לשאת בהשפלות כחלק מהתהליך התשובה. כשיזדקן, יוכל לשוב במילים בלבד. התשובה בגיל אמצע החיים היא הסיכוי האחרון של החוטא לעבור תהליך משמעותי, ולשאת בהשלכות חטאו. הפיוט נפתח (ונחתם) בכך שאין לחוטא לפרוט את מאוויו כלפי האל, שכן הוא יודע את המתחולל בנפשו. ואמנם, בקשתו היחידה של הפייטן היא סיוע בבחירת הדרך הנכונה, דרכו של האל.